Príloha 2

ZÚ Abú Dhabí (pôsobnosť pre Spojené arabské emiráty, prípadne Jemen)

Spojené arabské emiráty (SAE) sú súčasťou integračného zoskupenia krajín Rady pre spoluprácu v Zálive – Gulf Cooperation Council/GCC (Bahrajn, Katar, Kuvajt, Omán, Saudská Arábia, Spojené arabské emiráty). SAE je federatívny štát, skladajúci sa zo 7 emirátov, z ktorých najväčší a najbohatší - Abú Dhabí dominuje politickej scéne krajiny. SAE sa usilujú presadiť ako globálne stredisko podnikateľských aktivít, finančných služieb a cestovného ruchu. SAE sú stabilným teritóriom z hľadiska vnútropolitickej situácie (bez prejavov extrémizmu), i z hľadiska dynamiky rastu, výkonnosti a ekonomiky všeobecne. SAE sú tolerantnou multikultúrnou krajinou s významným postavením v medzinárodných vzťahoch, ako aj v rámci strategicky dôležitej oblasti Arabského polostrova a Perzského zálivu. Vďaka svojej polohe majú SAE výborné obchodné napojenie na susedné trhy Stredného východu, ale aj na Blízky a Ďaleký východ, Európu a USA.
Hospodárska politika SAE je zameraná na vybudovanie trhovej ekonomiky s minimálnymi regulačnými opatreniami. Štátna politika sa orientuje na rozvoj modernej infraštruktúry, výstavbu, rozvoj petrochemického a výrobného priemyslu. Otvorená ekonomika SAE umožňuje rozsiahly import. Vláda dlhodobo vytvára mimoriadne priaznivé podmienky pre rozvoj obchodno-ekonomickej spolupráce a vstup zahraničných investorov.
Zriadenie zastupiteľského úradu SR v Abú Dhabí je v súlade so zahraničnou politikou SR a prehlbovaním jej ekonomického zamerania. 

Navrhovaná systemizácia 
2D + 2 ZS + 3 MS       

Odhadované náklady (v tis. Sk) 
 
Výdavky	Položka	Kalendárny rok	
Bežné výdavky celkom (ročne)	600 	15 000	
Mzdy, platy a ostatné osobné vyrovnania	610	4 800	
Odvody do poisťovní a NÚP	620	90	
Tovary a ďalšie služby	630	10 110	
Kapitálové výdavky celkom (jednorazové)	700	5 000	
Obstarávanie kapitálových aktív	710	5 000	
Výdavky celkom (v roku zriadenia)	600 + 700	20 000